Idi Rayeuk – Asai tiep uroe pre, Satpol PP ngen Polisi Syariat (WH) Aceh Timu, teutap akan geujaga wisata pante Peudawa ngen Pante Leuge Peureulak, supaya wisata pante bak dua boh tempatnya beugoet dan bekna buet nyang melangeh ngen hukom syariat Islam.
"Nyoe kajuet keu saboh peunutoh nyang ka teutap, bah pih uroe pre Ahad ngen Sabtu, uroe –uroe pre l Nasional nyang laen, kamoe teutap meujak jaga dua boh tempat wisata nyan," geupegah le Ulee Satpol PP Aceh Timu, Teuku Amran, SE. MM, bak habalamdesa.com, bak uroe Ahad (8/9) beungoeh.
Satpol PP- WH geupeugoet jaga bak pante wisata nyan, neukeuh sebagao gejaga keumuslihatan ummat untuk geupeuteugak syariat Islam nyang kaffah di Bumoe Aceh Timu nyoe.
Atanyan geupubuet le Satpol PP- WH saban-saban ngen pemuda gampong bak tempat wisata pante nyan. "Tiep uroe pre dua boh regu anggota kamoe geugabong ngen aneuk muda gampong bak tempat nyan, geujaga-jaga di sinan," peugah Ampon Amran.
Ampon Amran, geubie thei bak mandum rakyat nyang na jak wisata bak pante. Nyang inong-inong guyue pakek bajei beusopan, meunan chiet watei manoe laoet hanjuet pakek bajee nyang duh aurat.
"Kamoe meucegah chiet urueng nyang lewat watei wisata nyang kaleuh geupeuteunte le aturan gampong bak tempat wisata laot nyan. Menye na nyan melanggeh, kamoe peuingat. Bandum ata nyoe tepugoet supaya wisata Aceh Timu maju dan hana melanggeh ngen syariat Islam di Naggroe meutuwah nyoe," etnan geupeugah le T. Amran, SE. MM. (*)